ועדת הפנים והגנת הסביבה, כנסת 19, פרוטוקול מספר 420, 2014-11-25 13:30

מירי רגב: חברים, שלום לכולם, אני פותחת את ועדת הפנים והגנת הסביבה של הכנסת בדיון בסוגיית ארגון עמותת קהילת יהודי צפון אפריקה בירושלים מיסודו של ועד העדה המערבית.

מירי רגב: היא אחת מהעמותות הוותיקות ביותר בארץ.

מירי רגב: היא נוסדה במאה ה-19 בירושלים.

מירי רגב: כל חבריה פועלים בהתנדבות מלאה ומתוך תחושת שליחות.

מירי רגב: אני רוצה לברך את חיים כהן, ידידי, שנמצא כאן, את חברי העמותה, את דודי ואת אלי שנמצאים כאן.

מירי רגב: חיים כהן מנהל את זה בצורה מאוד יפה ורצינית.

מירי רגב: יש לי תחושה, גם מהדיון שערכתי עם היועץ המשפטי של הוועדה לקראת הדיון הזה, שיש התנהלות לא תקינה של משרד רשם העמותות כלפי העמותה.

מירי רגב: הלוואי והייתה התנהלות של הרשם לגבי עמותות אחרות כמו שיש פעילות נחושה כלפי עמותת יהודי צפון אפריקה.

מירי רגב: לפני שתענו על השאלות חיים יציג כאן את כלל הנושאים.

מירי רגב: נושא נוסף, מעבר לעניין של ההתנהלות כלפי העמותה, הוא העניין של חברת קדישא.

מירי רגב: אני מבינה שמשרד הדתות מאפשר לחברת קדישא לעבוד, אבל בגלל שרשם העמותות לא מאפשר ולא נותן את החותמת של ניהול תקין, מענישים את חברת קדישא ואת אותן משפחות שרוצות לקבור את יקיריהן באמצעות חברת קדישא.

מירי רגב: לא מאפשרים לעמותה להתנתק מהארגון.

מירי רגב: מענישים עכשיו את כל קהילת יהודי צפון אפריקה שרוצה להיקבר בירושלים על ידי אותה חברת קדישא.

משולם נהרי: לא מאפשרים להם למות.

מירי רגב: ככה זה עובד.

מירי רגב: זה הצדק צדק תרדוף.

מירי רגב: אני מקווה שתתנו לנו תשובות טובות, כי אם לא, אנחנו נפתח את זה בצורה הרבה יותר רחבה מעבר לדיון פה.

חיים כהן: אני מודה לך, גברתי היושבת ראש, על זימון הישיבה הזאת, למרות שאנחנו באמצע בדיקות ותהליכים מול הרשם.

חיים כהן: אני אנסה להיות מאוד תמציתי כדי לשים את עיקרי הדברים.

חיים כהן: ב-2009 התגלתה מעילה בארגון קהילות יהודי צפון אפריקה.

חיים כהן: אנחנו גילינו אותה.

חיים כהן: דיווחנו מיד לרשם.

חיים כהן: בעקבות אותו דיווח נקבעה לנו תכנית הבראה על ידי הרשם.

חיים כהן: ישב מטעם הרשם עו"ד למקין.

חיים כהן: ביצענו את כל תכנית ההבראה במלואה, אף מעבר לזה.

חיים כהן: במקביל, על רקע של איזה שהוא פרסום בעיתון, משרד הדתות הגיש תלונה במשטרה.

חיים כהן: נפתחה חקירת משטרה.

חיים כהן: לשמחתי היא הסתיימה כאשר כל הממצאים היו כלפי המועל.

חיים כהן: עשו איתו הסדר טיעון.

חיים כהן: הוא ישב בכלא, השתחרר.

חיים כהן: היום הוא מטייל להנאתו בעיר ירושלים.

חיים כהן: אנחנו עדיין עוסקים בספיחים של המעילה שלו.

מירי רגב: בהצלת העמותה והחברה.

חיים כהן: כן.

חיים כהן: נפתחו בו זמנית 3 חקירות.

חיים כהן: הבאתי לך, גברתי, את הוראות החשב.

חיים כהן: אנחנו כבר אחרי, אבל לפחות למנוע את זה מהבאים.

חיים כהן: לא ניתן לקיים 3 חקירות בו זמנית, או יותר מחקירה אחת על ידי גוף ממשלתי.

חיים כהן: אנחנו עסקנו ב-3.

חיים כהן: המשרד לענייני דתות מינה חשב על חשבוננו.

חיים כהן: דרך אגב, היה דיון בבית משפט לגבי שכרו.

חיים כהן: הערת השופטת: "מדוע המבקר מקבל את שכרו מהמבוקר, דבר שהוא תמוה".

חיים כהן: אנחנו מימנו.

חיים כהן: במקביל היה דוח ביקורת של הביטוח הלאומי.

חיים כהן: במקביל הייתה בדיקת עומק מטעם הרשם.

חיים כהן: ישבנו עם הביטוח הלאומי.

חיים כהן: היו שם ממצאים וליקויים כאלה ואחרים.

חיים כהן: הייתה שם נפש חפצה.

חיים כהן: פתרנו לשביעות רצונם את כל השאלות.

חיים כהן: עם המשרד לענייני דתות זה התארך יותר.

מירי רגב: מול ביטוח לאומי הנושא סגור, מתואמים?

חיים כהן: כן.

מירי רגב: ובכל זאת הכסף של ביטוח לא חוזר אליכם?

חיים כהן: נכון.

מירי רגב: למה?

<שמעון נבון: ישנה הוראה של משרד המשפטים שהתשלומים של דמי הקבורה יהיו בכפוף לרישיון.

מירי רגב: רישיון של מי?

<שמעון נבון: רישיון של המשרד לשירותי דת לבצע קבורה.

<שמעון נבון: אם אין להם רישיון, אי אפשר לשלם.

<שמעון נבון: זאת ההוראה של היועץ המשפטי.

משולם נהרי: הקפיאו להם את הרישיון.

מירי רגב: מי הקפיא?

חיים כהן: משרד הדתות הקפיא לנו את רישיון הקבורה.

מירי רגב: בגלל רשם העמותות?

חיים כהן: בגלל רשם העמותות ובגלל הדוח שבינתיים פתרנו ואישרנו את כל אותם ממצאים שהם הציבו בפנינו.

חיים כהן: כאשר גמרנו את הכל, כולל התנאי שנסכים למנות חשב מלווה מטעמם, קיבלנו פתאום הודעה שלצערם הם לא יוכלו לתת לנו את רישיון הקבורה משום שאין לנו אישור ניהול תקין.

חיים כהן: זה מן מעגל כזה שמסתובב סביב עצמו.

מירי רגב: אין ניהול תקין של העמותה.

מירי רגב: קושרים את העמותה לחברת קדישא.

חיים כהן: נכון.

<רחל נוסבכר: חברת קדישא היא חלק מהעמותה.

<רחל נוסבכר: לא אנחנו קשרנו אותה.

חיים כהן: בדוח המבקר מטעם משרד הדתות נקבעה קטגורית דרישה להפריד בין הארגון לחברה קדישא.

חיים כהן: כחלק מהשלמת הממצאים פנינו לרשם עם בקשה לפתוח חברה קדישא נפרדת, כפי שנתבקשנו על ידי החשב.

חיים כהן: זה היה לפני כש-3 שנים.

חיים כהן: נכון לרגע זה לא קיבלנו אפילו תשובה אם כן נכון, אם לא נכון, אם כן מאשרים או לא מאשרים.

מירי רגב: משרד הדתות, אתם מבחינת

מירי רגב: כם לא מאשרים את חברת קדישא בגלל שהיא קשורה לעמותה?

<רחל נוסבכר: זאת מדיניות המשרד לגבי כל הגופים.

<רחל נוסבכר: כל גוף שרוצה לקבל רישיון קבורה חייב להחזיק באישור ניהול תקין.

<רחל נוסבכר: ההחלטה הזאת מגובה בהחלטת ממשלה מ-2001.

<רחל נוסבכר: היא אומרת שגופים שנותנים שירותים לממשלה יחזיקו באישור ניהול תקין, בוודאי גוף שנמצאו בו ליקויים כל כך מהותיים כמו גביית כספים שלא כדין, סחר בקברים.

<רחל נוסבכר: אני לא נכנסת לפרטים של הדוח הזה.

<רחל נוסבכר: אנחנו לא יכולים לאשר רישיון קבורה כל עוד העמותה לא תחתום על תכנית לתיקון ליקויים עם רשם העמותות.

מירי רגב: נעזוב כרגע את העמותה.

מירי רגב: תיכף נתייחס לעמותה.

מירי רגב: אנחנו עושים הפרדה בין העמותה לחברת קדישא.

מירי רגב: חברת קדישא היא גורם נפרד מהעמותה, תיבחר לה הנהלה נפרדת.

מירי רגב: אין לה שום קשר עם אנשי העמותה.

מירי רגב: היא תפעל כדי לתת מענה לאותן אוכלוסיות, לאותן משפחות שרוצות לקבור את בניהן באמצעות חברת קדישא של הועד המערבי של צפון אפריקה.

מירי רגב: מדוע זה לא ניתן להם 3 שנים?

<אביטל שרייבר: אני רוצה לציין שמדובר בדוח ביקורת שניתן בשנת 2012.

מירי רגב: לפני דוח הביקורת.

מירי רגב: תיכף נדבר על העמותה.

<אביטל שרייבר: הוא קשור.

מירי רגב: תיכף נדבר על העמותה, כי בעניין הזה יהיה דוח ביקורת שלכם שיהיה עליו דוח מבקר המדינה.

מירי רגב: אני אעשה כמה דברים כדי לעשות סדר אצל רשם העמותות.

מירי רגב: מתחיל לעצבן אותי הדיון הזה.

מירי רגב: זה לא דיון ראשון שאני מתעסקת עם רשם העמותות.

מירי רגב: שאלתי שאלה נקודתית.

מירי רגב: תעני על השאלה הנקודתית.

מירי רגב: על העמותה ועל הדוח אנחנו תיכף נדבר.

מירי רגב: אם לוקחים את חברת קדישא ולא מענישים משפחות שרוצות לקבור את ילדיהם או קרובי משפחתם בירושלים באמצעות חברת קדישא של הוועד המערבי - - מדוע אנחנו לא יכולים לקחת את החברה הזאת, לגרום לה להית חברה נפרדת מהעמותה, שתנוהל עם אנשים אחרים, עם משק תקציבי נפרד, שתוכל לקבל את כספי הביטוח הלאומי של מה שמגיע לה כדין ולתפקד על פי הנוהל התקין של רשם העמותות?

<אביטל שרייבר: מדובר בפעילות מרכזית של העמותה.

<אביטל שרייבר: העברה צריכה להיעשות תחת פיקוח שלנו.

<אביטל שרייבר: מה שאנחנו מבקשים מהעמותה כבר תקופה של למעלה משנה וחצי זה לחתום על תכנית תיקון ליקויים תחת הפיקוח שלנו.

מירי רגב: לא.

מירי רגב: את ביקשת לפזר את העמותה.

מירי רגב: קראתי את זה.

מירי רגב: עשיתי שיעורי בית, כי אני יודעת עם מי יש לי עסק.

מירי רגב: אתם ביקשתם לא לטפל בליקויים.

מירי רגב: להזכירך, הם באו אליכם.

מירי רגב: הם אלה שפנו למשטרה, לא אתם.

<אביטל שרייבר: הם לא פנו למשטרה.

מירי רגב: הם גילו את - -

חיים כהן: לרשם.

<אביטל שרייבר: הם סירבו לפנות למשטרה, גברתי, כשהם פנו אלינו.

מירי רגב: תיקון הליקוי העיקרי, חברי אזולאי, הוא שהם צריכים לפרק את העמותה.

מירי רגב: זה התיקון.

מירי רגב: אנחנו צריכים לדאוג לזה שאם יש בעיה של פקיד ברשם העמותות, כל רשם העמותות יצטרך להתפרק.

מירי רגב: הם פעלו.

מירי רגב: אתם מבקשים לפרק את העמותה.

מירי רגב: אתם לא אומרים שהם יטפלו ב-1,2,3,4 נקודתית, אלא שהעמותה תתפרק.

מירי רגב: בגלל זה אתם במשך 5 או 6 שנים מתעללים בהם.

מירי רגב: אתם לא רואים ממטר אף אחד.

מירי רגב: לכאורה יושב משרד המשפטים ורודף אחרי הצדק.

מירי רגב: אתם לא רואים אותם ממטר.

מירי רגב: אני אומרת שלעמותה יש בעיה.

מירי רגב: תיכף נבדוק למה לא דרשתם שיפרקו אותה.

מירי רגב: למה לא דרשתם את פירוקה?

מירי רגב: תיכף תעני לי על העמותה.

מירי רגב: לפני שתעני על העמותה, אני שואלת אותך אם יש אפשרות לקחת את חברת קדישא, בניהול אחר, לא של חיים, לא של חברי המועצה, ולאפשר את הקבורה של האנשים שרוצים להיקבר באמצעותם תחת הפיקוח של רשם העמותות?

<אביטל שרייבר: ברמה העקרונית ניתן לעשות את זה.

<אביטל שרייבר: כאשר יש עמותה שזה עיקר פעילותה, הדרך לעשות את זה היא תחת פיקוח הרשם.

מירי רגב: הבנתי.

מירי רגב: הפיקוח של הרשם הוא לפרק את העמותה.

<אביטל שרייבר: לא.

<אביטל שרייבר: הרשם לא אמר.

חיים כהן: פנינו לרשם.

חיים כהן: מהרגע שפנינו לרשם, הרשם הנחה אותנו מה לעשות ומה לא.

חיים כהן: יש לי פה את הדף של תכנית ההבראה של הרשם.

חיים כהן: הוא אף פעם לא ציין את הצורך לפנות למשטרה.

חיים כהן: ההיפך.

חיים כהן: כשפנו אליו מהעיתון, הוא אישר בקולו שהוא לא המליץ לנו לפנות למשטרה.

חיים כהן: כל בקשתו הייתה לדאוג להחזרת הכספים.

חיים כהן: את זה עשינו.

חיים כהן: דאגנו להחזיר את הכספים מהמועל.

חיים כהן: אנחנו נמצאים היום במצב שאישרנו ותיקנו את כל הליקויים שהוצגו בפנינו על ידי הביטוח הלאומי ועל ידי המשרד לענייני דתות.

מירי רגב: הדבר היחידי שלא עשיתם זה שלא פירקתם את עצמכם.

חיים כהן: לא.

חיים כהן: אני חייב לציין, לפחות מטעמי הגינות, שכניסתו של הרשם החדש אפשרה לנו את הזכות שכמעט ולא קיימת.

חיים כהן: אתה לא יכול להשיג היום טלפונית מישהו ברשם.

חיים כהן: אתה לא יכול לדבר עם אף אחד שם.

חיים כהן: אתה צריך לשלוח מייל או פקס, לחכות לחסדי שמיים שישיבו לך.

מירי רגב: יותר גרוע מתאגידי המים.

מירי רגב: בתאגידי המים שאנחנו מבטלים – אני לא יודעת אם זה יקרה עם רשם העמותות - אתה לפחות מספר 300 בתור.

מירי רגב: לא משנה שלוקח זמן, לפחות עונים לטלפון.

<אביטל שרייבר: זמני המענה אצלנו הם פחות מדקה.

מירי רגב: אני אנסה את זה.

חיים כהן: כשאתה כותב מכתב לרשם, אז בין מכתב למכתב – יש לנו את הכל ממוסמך - לוקח בין 3 ל-5 חודשים לקבל תשובה.

חיים כהן: בעניין החברה קדישא לא קיבלנו 3 שנים תשובה אם דוחים את הבקשה, מעכבים את הבקשה או מאשרים את הבקשה.

מירי רגב: איפה נמצא כרגע עניין העמותה?

חיים כהן: הגשנו בינואר בקשה לרשם העמותות.

מירי רגב: בית המשפט התערב פעם אחת בעקבות פנייה שלכם אליהם למסור לכם תשובה אמיתית.

חיים כהן: פנינו פעמיים לבית המשפט.

<אייל גלובוס: בית המשפט העליון דחה את העתירה.

<אייל גלובוס: צריך לדייק בפרטים.

חיים כהן: ביקשנו מבית המשפט העליון לבקש ממשרד הדתות לתת לנו רישיון קבורה, אפילו זמני, כדי לעמוד בהתחייבויות כלפי האוכלוסיות שלנו.

חיים כהן: טען בית המשפט העליון וטען נציג הרשם שלא ניתן לקבל רישיון זמני בלי אישור ניהול תקין.

חיים כהן: דרך אגב, אני מרשה לעצמי להגיד פה דבר שהוא לא קל.

חיים כהן: בעמותות אחרות יש רישיון קבורה זמני גם בלי ניהול תקין.

מירי רגב: אני רוצה שתעבירו לי באיזה עמותות.

חיים כהן: אני תיכף אתייחס.

חיים כהן: בית המשפט העליון לא דחה את התביעה, אלא קבע שהמשרד לענייני דתות ימצא יחד איתנו פתרון באמצעות חברה קדישא אחרת.

חיים כהן: החברה קדישא האחרת היחידה שאושרה לנו היא חברת הקדישא התימנית שביקשנו להתנתק ממנה.

חיים כהן: זה עולה לנו הון עתק.

חיים כהן: הארגון משלם.

חיים כהן: אנחנו לא מקבלים החזר בגין הקבורה, כפי שחבריי מהביטוח הלאומי טענו.

חיים כהן: יוצא שאנחנו היום נמצאים בדפיציט שנגרם לנו כתוצאה מכל הביקורות האלה של למעלה מ-5 מיליון שקל.

חיים כהן: התקציב של הארגון האומלל הזה שחי בזכות עצמו הוא 2 מיליון שקלים בשנה.

חיים כהן: מזה תבינו ש-3 שנים הארגון מת, הוא לא יכול לקיים שום פעולה.

מירי רגב: לא מקבל שקל מהמדינה.

חיים כהן: הארגון נותן מלגות לסטודנטים ואברכים, מסייע למשפחות במצוקה, מקיים אירועים של החגים, כפי שקבעו הראשונים לפני 170 שנה.

דוד אזולאי: עכשיו הבנתי את הבעיה שלך.

דוד אזולאי: הבעיה שלך היא אברכים.

חיים כהן: אולי בגלל זה.

חיים כהן: הם חלק מהסטודנטים.

חיים כהן: הדחייה הייתה שמבקשים למצוא איזה שהוא מכניזם שנקבע.

חיים כהן: לפי זה אנחנו עובדים עם המשרד לענייני דתות.

חיים כהן: לגבי התביעה הראשונה, גברתי, שתבעת, פנינו וביקשנו לתת לנו אורכה על-מנת להשיב באופן מסודר על הדוח ההזוי, הבלתי מבוסס של רשם העמותות.

מירי רגב: למה אתם צריכים להשיב אחרי 5 שנים?

מירי רגב: לא נתנו לכם זמן להשיב?

חיים כהן: נתנו לנו זמן.

חיים כהן: עורך הדין ביקש אורכה של עוד 48 שעות.

חיים כהן: תוך כדי דיון עם בית המשפט שקבע את זה, החליטו שמוציאים לנו הודעה שהדוח הוא סופי, קודש קודשים.

חיים כהן: לא רק שהדוח הזה הזוי, יש בו דברים שזועקים לשמיים.

חיים כהן: אני חייב להשתמש בדוגמה אחת.

חיים כהן: יושב פה מאחוריי חברי אלי מויאל הגזבר.

חיים כהן: מופיע בדוח באופן קשה איך הוא קבר את אימא שלו ואת אבא שלו בלי שהוא שילם את מלוא התמורה של הקבר.

חיים כהן: מה לעשות שהאימא בחיים והיא לא נקברה.

חיים כהן: מן הדין שירים טלפון אותו מבקר ויגיד: טעיתי, לא בדקתי, אני מתנצל לפניך לגבי הטעות הזאת.

חיים כהן: אני משתמש בדוגמה הקיצונית הזאת, כדי שממנה תבינו שבעיקרים של הדוח שאנחנו מותקפים אומר הבודק שהוא לא מבין בעסקי נדל"ן, שהוא לא מצא שום ממצאים, רק שעולים חשדות.

חיים כהן: מרגע שעולים חשדות, שזה לא תפקידו וזה לא סמכותו לפי חוק - -

מירי רגב: מי שבדק אתכם זה אדם שלא מבין בעסקי נדל"ן?

חיים כהן: הוא קובע את זה, לא אני.

חיים כהן: הוא קובע בתוך הדוח שהוא לא מבין בזה.

חיים כהן: זה לא מנע ממנו להחליט להטיל סנקציות.

חיים כהן: התנהל כל הזמן דו שיח בינינו לרשם.

חיים כהן: אף לא פעם אחת דובר על תיקוני ליקויים, משום שהם תוקנו.

חיים כהן: כל הזמן דובר לגבי מידת העונש שהארגון יחטוף.

חיים כהן: פעם אחת זה מינוי של עורך דין ב-150 שעות.

חיים כהן: עשיתי חשבון, גברתי.

חיים כהן: הבאתי לך מסמך.

מירי רגב: מישהו צריך להתפרנס.

מירי רגב: עורכי דין, רואי חשבון צריכים להתפרנס, לא?

חיים כהן: הבאתי לך מסמך כמה עלה לארגון מיום שגילינו את המעילה.

חיים כהן: זה נזק של למעלה מ-5 מיליון שקל.

חיים כהן: מדוע?

חיים כהן: הרשם צריך להיות גוף מכוון, מייעץ, מנחה.

חיים כהן: עשינו את כל מה שביקשו מאיתנו.

חיים כהן: עסקנו יותר בשאלת העונש.

מירי רגב: מה לא עשיתם?

חיים כהן: עשינו הכל, חוץ מאשר להסכים לעונש שהחליטו להשית עלינו מבלי שהסכימו לחזור ולבדוק את אותן טענות של המבקר שאמר שהוא לא מבין בזה.

מירי רגב: מה העונש?

חיים כהן: העונש הוא שכל חברי ההנהלה שהשלימו 8 שנות כהונה לא ייבחרו יותר.

חיים כהן: התודה על העבודה שלנו במשך כ-30 שנה בהתנדבות זה שנסכים לקבל על עצמנו מבקר בשכר של 30 אלף שקל לחודש לשנה וחצי שנצטרך לשלם, וועדת ביקורת חיצונית שנצטרך לשלם.

חיים כהן: אם יושלמו כל ההליכים לשיטת הרשם, נישאר בלי כסף לקיים את הפעילות.

מירי רגב: למה?

חיים כהן: למה במקום זה לא לבוא ולהגיד לנו: הנה סדרת הטענות שלנו, כמו שעשה הביטוח הלאומי – אני אומר את זה באמת בהערכה – או כמו שעשה המשרד לענייני דתות?

דוד אזולאי: אתם ביקשת אישור זמני לניהול תקין?

חיים כהן: ביקשנו זמני גם בבית משפט.

חיים כהן: ביקשנו רישיון קבורה זמני.

דוד אזולאי: מה הייתה התשובה של רשם העמותות לבקשה הזאת?

מירי רגב: שלילי.

חיים כהן: לא רצו אפילו להגיב.

חיים כהן: גם היום אנחנו מבקשים את זה זמני עד שתושלם אותה בדיקה.

חיים כהן: אנחנו לא מבקשים לפתוח את דוח הביקורת כולו מחדש, כי ממילא היתר שולי, אבל בנושא שאומר המבקר עצמו שהוא לא מבין והוא לא מצא את הממצאים, רק את הנושא הזה, למען השם, תבדקו.

חיים כהן: אם נפל איזה שהוא פגם, נשלם את המחיר.

חיים כהן: היה ולא, למה להקדים ולשלם את המחיר לפני שהם נותנים לנו רישיון אישור ניהול תקין?

חיים כהן: הסדר פה הפוך.

חיים כהן: משהו פה משובש מבחינת ההיגיון.

דוד אזולאי: אני רוצה לשאול את רשם העמותות.

דוד אזולאי: אני שומע פה דברים.

דוד אזולאי: יכול להיות שצריך לתקן אי אילו דברים.

דוד אזולאי: האנשים, לפחות לפי מה שאני שומע, עשו מאמצים לתקן את הליקויים שהם נדרשו לתקן.

דוד אזולאי: אולי לא הכל לפי בקשתכם.

דוד אזולאי: למה לא להמציא להם עד שהבעיה תיפתר?

דוד אזולאי: אותה עמותה צריכה להתקיים.

דוד אזולאי: זאת לא עמותה שמגלגלת מיליונים.

דוד אזולאי: זאת סך הכל עמותה שצריכה להתקיים מהיד אל הפה.

משולם נהרי: שהציבור תלוי בה.

דוד אזולאי: למה לא להמציא להם אישור זמני לניהול תקין על מנת שיוכלו לתפקד עד שיענו על דרישותיכם?

דוד אזולאי: הם ימלאו את התפקיד שלהם.

<אייל גלובוס: אני קודם כל מודה ליושבת-ראש הוועדה, לחברי הוועדה על ההזמנה ועל ההזדמנות הזאת להופיע.

<אייל גלובוס: אני השתדלתי מאוד לא להפריע כאן באמצע דברים.

<אייל גלובוס: אני רוצה להעמיד את הדברים קצת על דיוקם.

<אייל גלובוס: המטרה שלנו איננה לפגוע בעמותה הזאת.

<אייל גלובוס: העמותה הזאת היא עמותה חשובה מאוד, יש לה תפקיד חשוב מאוד.

<אייל גלובוס: המטרה שלנו היא בדיוק הפוכה ממה שהוצג כאן.

<אייל גלובוס: המטרה שלנו היא לא לפגוע, חס וחלילה, בציבור האנשים בשתי הפעילויות של העמותה: גם אלה שחס וחלילה נזקקים לשירותי הקבורה שלה, וגם בפן האחר של הפעילות האחרת שהיא ברוכה.

<אייל גלובוס: המטרה שלנו היא לא רק לא לפגוע, אלא להבריא את הפעילות הזאת באותם חלקים שהיו לא נכונים.

<אייל גלובוס: בניגוד למה שנשמע כאן, התהליכים והדברים היו אחרים לגמרי.

<אייל גלובוס: אנחנו נקטנו בסבלנות יתרה, אם יורשה לי להגיד - אני לא הייתי אז - אפילו קצת מופרזת לקולא.

<אייל גלובוס: צריך להבחין בין הפן האישי, שאני לא רוצה להרחיב על זה את הדיבור, לבין העמותה עצמה.

<אייל גלובוס: אנחנו מצאנו כאן, מעבר לסיפור המעילה שלא היה כאן יותר מידי דיוק לגביו, ליקויים חמורים מאוד בהתנהלות העמותה.

<אייל גלובוס: חלקם עם ראיות מבוססות, חלקם עם חששות.

<אייל גלובוס: נזהרנו כמובן בדברים.

<אייל גלובוס: ישנו דוח עב כרס שטיוטה שלו הוגשה בדצמבר 2011 לעמותה.

<אייל גלובוס: התבקשו והתקבלו מספר אורכות להתייחס לדוח הזה.

<אייל גלובוס: בשלב מסוים, לאחר כ-5 חודשים או 6 חודשים שלא התקבלה תשובה ונתקלנו בסחבת ומשיכת זמן – סליחה שאני משתמש בביטוי הזה, אבל זה הכי עדין שיכולתי למצוא – ניתן דוח סופי מבחינתנו, כפי שאנחנו נוהגים בכל עמותה מכל כיוון שהוא, מכל דבר שהוא.

<אייל גלובוס: אין לנו שום עמדה לשום כיוון שהוא.

<אייל גלובוס: פרסמנו את הדוח הזה.

<אייל גלובוס: הדוח הזה הוא מ-1 באפריל 2012.

<אייל גלובוס: אנחנו עוד מעט ב-2015.

<אייל גלובוס: הדוח הוא סופי מבחינתנו.

<אייל גלובוס: כיוון שהעמותה לא ניצלה, מהטעמים השמורים עימה, את הזדמנות שלה להתייחס, עדיין יש איזה שהן טענות לגבי הדברים.

<אייל גלובוס: חשבתי עד לדיון היום שאנחנו אחרי זה.

<אייל גלובוס: אני מופתע לגלות שלא.

<אייל גלובוס: חשבתי שאנחנו מתקדמים, אבל משום מה, לצערי, אנחנו חוזרים אחורה.

<אייל גלובוס: הערנו הערות מסוימות.

<אייל גלובוס: הצענו תכנית הבראה, לא שום תכנית פירוק, שהמטרה שלה להבריא את העמותה על מנת שהעמותה תפעל כפי שצריך, בצורה תקינה, עם ניהול כספים כמו שצריך.

דוד אזולאי: הבראת העמותה כוללת התפטרות החברים?

<אייל גלובוס: אחד הדברים שדובר עליו כבר לפני פרק זמן נרחב הוא שאנשים מסוימים - אני לא אנקוב בשמות - שאולי לא השגיחו מספיק על מנת למנוע - - רק כדי לסבר את האוזן, אנחנו לא מדברים על מעילה של 100 אלף שקל או של 50 אלף שקל.

<אייל גלובוס: מדובר על מעילה בסדר גודל של 5.8 מיליון ש"ח.

<אייל גלובוס: אולי אני לא מדייק במספר, אבל מדובר על מעילה של כמה מיליונים.

<אייל גלובוס: זאת מעילה שיש גורמים שהיו אמורים להשגיח ולבקר.

<אייל גלובוס: אני חס וחלילה לא אומר שהם לקחו כסף לכיסם.

<אייל גלובוס: אין לנו שום טענה כזאת.

<אייל גלובוס: תפקידם היה להשגיח.

<אייל גלובוס: בסיטואציה כזאת תפקידנו לבדוק שהעמותה תוברא.

<אייל גלובוס: הגענו למשאים ומתנים עם העמותה.

<אייל גלובוס: הדברים התקדמו.

<אייל גלובוס: אני שמח שמר כהן ציין לטובה את הפגישה שלנו.

<אייל גלובוס: הייתה פגישה מאוד חיובית.

<אייל גלובוס: זאת הייתה פגישה עם עורך דין מהשורה הראשונה בישראל.

<אייל גלובוס: לא אנחנו שילמנו את שכרו.

<אייל גלובוס: אני לא נכנס כמובן לשכרו, אבל אם העמותה מבכה על שכר, הם בחרו - -

דוד אזולאי: אין להם ברירה.

מירי רגב: זו ההישרדות שלהם.

מירי רגב: אתה היית עושה בדיוק את אותו דבר.

מירי רגב: מה שמותר להם לעשות, מותר גם לך לעשות.

מירי רגב: תזכור את זה.

<אייל גלובוס: זה בסדר גמור.

מירי רגב: טוב שיש להם כסף לשלם את זה ולא את - -

<אייל גלובוס: הציע בא כוחה דאז של העמותה איזה שהוא מנגנון שנועד, בין היתר, לפתור בעיות מסוימות, כולל היבטים אישיים והיבטים של כבוד בתוך העמותה.

<אייל גלובוס: הציע בא כוחה של העמותה איזה שהוא מנגנון מסוים, לפיו כל חברי הוועדה יתפטרו.

<אייל גלובוס: זאת ההצעה של העמותה על ידי בא כוחה.

מירי רגב: יכול להיות שחיים לא מכיר את ההצעה?

חיים כהן: אני מכיר תביעה כלפינו, אני לא מכיר הצעה שלנו.

<אייל גלובוס: הציע בא כוחה של העמותה מנגנון כזה.

מירי רגב: מי זה בא כוחה?

<אייל גלובוס: בא כוחה דאז.

מירי רגב: תגיד.

מירי רגב: חיים אומר שהוא לא יודע מי הציע את ההצעה הזאת.

<אייל גלובוס: ההצעה הייתה מטעם העמותה על ידי בא כוחה דאז.

חיים כהן: קדמה תביעה שלנו.

חיים כהן: התנהל מו"מ.

חיים כהן: העורך דין מטעמנו השיב.

חיים כהן: זה עומד היום, עם כל הכבוד לחיים כהן, ויש לי כבוד, בפני ההנהלה שצריכה לאשר איש איש בחתימתו.

חיים כהן: על פי המסתמן היום כולם מתנגדים.

חיים כהן: זה לא שינוי או משהו.

חיים כהן: עדיין צריכה להיות ישיבה מסודרת.

חיים כהן: לשים את הראש על הגליוטינה לא כל כך אוהבים.

מירי רגב: נכון.

מירי רגב: מי שלא אשם לא צריך לשים את הראש על הגליוטינה.

<אייל גלובוס: אני אסביר איפה הדברים עומדים.

<אייל גלובוס: אין לנו שום כוונה להאשים.

<אייל גלובוס: אנחנו לא מדברים על מישור פלילי.

<אייל גלובוס: זה מישור אחר לגמרי.

<אייל גלובוס: ההצעה הייתה עם שני מרכיבים.

<אייל גלובוס: ההצעה של העמותה הייתה שכל חברי הוועד יתפטרו ולא ייבחרו מחדש.

<אייל גלובוס: מדובר על אנשים שזאת לא הקדנציה הראשונה שלהם.

<אייל גלובוס: אני לא זוכר כרגע על כמה אנשים מדובר.

<אייל גלובוס: זאת הייתה ההצעה עוד לפני שהגעתי.

<אייל גלובוס: התקיימו, אגב, הרבה שיחות, הרבה פגישות עם גורמים שונים.

<אייל גלובוס: אני השתתפתי בפגישה האחרונה.

<אייל גלובוס: למיטב הבנתי הגענו שם לסיכומים, למעט סוגיה אחת.

<אייל גלובוס: כל הדברים היו מסוכמים.

<אייל גלובוס: הסוגיה האחת הייתה מתי ייערכו אותן בחירות שיחליפו את חברי ההנהלה.

<אייל גלובוס: למיטב הבנתי, וישבו גם חלק מהאנשים שנמצאים כאן מטעם העמותה באותו חדר, הייתה גם הסכמה בעניין הזה.

<אייל גלובוס: המחלוקת הייתה לגבי פרק הזמן.

<אייל גלובוס: הייתה אלי איזו שהיא פנייה לא רסמית לגבי פרק זמן מסוים.

<אייל גלובוס: התייעצנו והודענו להם שלאור פרק הזמן שחלף מאז לא נראה לנו שנדרש פרק זמן נוסף של עוד שנתיים, שזאת הייתה ההצעה, ותחמנו את זה בפרק זמן קצר יותר.

<אייל גלובוס: דיברנו על חצי שנה.

<אייל גלובוס: הסכמנו אחרי זה גם לשנה.

<אייל גלובוס: זאת הייתה הדרישה שלנו.

<אייל גלובוס: קיבלנו הצעה בכתב שדי עונה על ההיבטים האלה, אם כי לא במפורש, לגבי המועד ומתי בדיוק זה יתרחש.

<אייל גלובוס: קיבלנו דרישה נוספת - למרות שאני חושב שאני מדבר די ברור ועלה במפורש באותה ישיבה שזה לא נושא שיש לפתוח בגללו את אותו דוח מ-1 באפריל 2012 - שהיה ותהיה חוות דעת שמאי אחרת, הם יחזרו בהם מכל הדברים.

<אייל גלובוס: אני אסביר בשנייה למה לא מדובר באיזו שהיא התעקשות טכנית משפטית וכדומה, אלא מדובר בעיקר בביקורת לא רק על הפן השמאותי אלא ביקורת על תהליך.

<אייל גלובוס: יש תהליכים שצריכים להתנהל בכל גוף מסודר, בוודאי בעמותה מכובדת כזאת שגלגלה בעבר סדר גודל של 8, 10 מיליון.

<אייל גלובוס: היום יש לה קשיים.

חיים כהן: אף פעם לא היה יותר מ-2 מיליון.

<אייל גלובוס: אולי אני טועה.

<אייל גלובוס: מדובר על מספר מיליוני שקלים בשנה.

<אייל גלובוס: זאת לא עמותה קטנה.

<אייל גלובוס: זאת עמותה עם רכוש, עם נכסים, עם היבטים של משרד הדתות שאני לא אתייחס אליהם.

<אייל גלובוס: בסיטואציה כזאת היה חשוב לנו לראות שהעמותה מתנהלת בצורה תקינה כפי שנדרש.

<אייל גלובוס: יש מנגנונים לאישור של דברים, יש מנגנונים לאישור של הסכמים וכדומה.

<אייל גלובוס: ההערות שלנו לגבי הדברים אינן רק בהיבטים של שמאי.

<אייל גלובוס: שמאי א' יכול להעריך נכס ב-x, שמאי ב' יכול להעריך ב-y.

<אייל גלובוס: כרגע, למיטב הבנתי - נשלח מכתב ברוח זו לעמותה - אנחנו מאוד מאוד קרובים להסכמה.

<אייל גלובוס: אני לא מדבר בשם משרד הדתות.

מירי רגב: אני מבינה שלא.

מירי רגב: אני בהחלט חושבת שהכניסה שלך לתפקיד עשתה משהו שונה במפגש שלכם עם העמותה.

מירי רגב: לצערי, מה שלא הצליחו להגיע עד עכשיו עם הרשם, ולא ניכנס עכשיו ללמה, לכמה ולאיך - - אני מבינה שהפגישה הזאת עוררה אצלם איזו שהיא תקווה שאפשר יהיה לעשות משהו אחר.

מירי רגב: יש כרגע שני נושאים עיקריים על הפרק.

מירי רגב: אתה אומר שהם מוכנים להתפטר.

מירי רגב: הם אומרים שזה לא עלה מעולם, שהם לא מוכנים להתפטר.

מירי רגב: השאלה המשפטית שאנחנו צריכים לשאול את מבקר המדינה היא אם רשם העמותות יכול להמליץ על כל חברי העמותה להתפטר בלי שיש להם קשר ישיר לאירוע.

מירי רגב: לרמטכ"ל יש אחריות.

מירי רגב: אני מנסה לגזור את זה מאירועים צבאיים.

מירי רגב: לרמטכ"ל יש אחריות כוללת על כל האירועים שיש בצבא.

מירי רגב: כשל מח"ט או כשל מפקד אוגדה, אפילו כשל אלוף פיקוד, יכול להיות שיש הערה לרמטכ"ל על איך הוא לא ידע, איך הוא לא שמע.

מירי רגב: לא נדרשת התפטרותו בגלל מחדל שלא קשור בו אישית.

מירי רגב: אני שואלת פה שאלה עקרונית שצריך לבדוק.

<אייל גלובוס: גברתי, מצאנו - -

מירי רגב: שמה?

מירי רגב: שחיים אשם?

מירי רגב: אם יש אנשים אשמים - -

<אייל גלובוס: אני לא אדבר בשמות.

<אייל גלובוס: כשיש מעילה של מיליונים בעמותה אנחנו חושבים שלמי שאחראי על הכספים יש אחריות מסוימת גם אם הוא לא לקח כסף לכיסו.

<אייל גלובוס: אנחנו חושבים שזה אל"ף בי"ת של ניהול של עמותה.

<אייל גלובוס: האנשים האלה הם אנשים יקרים.

<אייל גלובוס: אין לנו שום דבר נגדם.

<אייל גלובוס: את האדון מויאל אני מכיר כי אנחנו גרים באותו יישוב.

<אייל גלובוס: בוודאי שאין לי שום דבר נגדו.

<אייל גלובוס: אני לא גר עם האדון כהן באותו יישוב, אבל גם אין לי שום דבר נגדו.

<אייל גלובוס: אני מקווה שהוא בטוח בדברים האלה.

<אייל גלובוס: המטרה שלנו והחובה שלנו היא להסתכל קודם כל על הציבור הכולל של האוכלוסייה שהעמותה החשובה הזאת מעניקה לה שירותים, לא להסתכל רק בפריזמה ובנקודת המבט של אדם, שניים או שלושה.

מירי רגב: את זה אני מקבלת.

<אייל גלובוס: זאת החובה שלנו.

<אייל גלובוס: זאת נקודת המבט שלנו.

מירי רגב: הוא מדבר על פירוק העמותה.

<אייל גלובוס: אנחנו לא מדברים על פירוק העמותה.

מירי רגב: למה לא מפרקים את העמותה?

<אייל גלובוס: אנחנו לא רוצים לפרק את העמותה.

מירי רגב: תפרק את העמותה.

מירי רגב: אם העמותה כושלת, עשתה דברים לא ראויים, תפרק את העמותה.

<אייל גלובוס: בדברים הראשונים שלך כיוונת לתשובתי.

<אייל גלובוס: אנחנו מאוד מאוד נזהרים מצעד דרסטי של פירוק עמותה, בעיקר עמותה כמו העמותה הזאת שהיא עמותה חשובה, עמותה שכמעט אין לה תחליף.

<אייל גלובוס: מבחינתנו התהליך הנכון הוא להבריא את העמותה.

<אייל גלובוס: אפשר ללכת לתהליך של פירוק העמותה.

<אייל גלובוס: לעמותה הזאת יש הרבה מאוד נכסים.

<אייל גלובוס: זה תהליך מורכב.

מירי רגב: הם לא צריכים להתנצל על זה שיש להם נכסים.

מירי רגב: גם לעמותות אחרות יש נכסים.

<אייל גלובוס: מצוין.

<אייל גלובוס: להיפך, אנחנו רוצים - -

מירי רגב: אלה אנשים שתרמו לעמותה.

<אייל גלובוס: אנחנו הצענו תכנית הבראה.

<אייל גלובוס: תכנית ההבראה נפלה, לדעתי, על פן אישי.

<אייל גלובוס: אני לא רוצה לפרט.

מירי רגב: יש כאן שני היבטים.

מירי רגב: הוא מחייב תכנית הבראה בהתפטרות כלל - -

חיים כהן: כתנאי ראשון.

משולם נהרי: העמותה אומרת שגם היא מוכנה.

מירי רגב: לא.

מירי רגב: היא אומרת שהיא מוכנה לעשות הבראה, היא לא מוכנה שיתפטרו אנשים שאין להם קשר למעילה.

משולם נהרי: מה אם חלק מתכנית ההבראה הם האנשים עצמם?

מירי רגב: השאלה אם חלק מתכנית ההבראה זה האנשים עצמם.

משולם נהרי: מי שיצר את זה אלה אנשים.

משולם נהרי: אותם אנשים הם - -

מירי רגב: הם אינם.

מירי רגב: אלה שיצרו את זה לא נמצאים בארגון.

משולם נהרי: את מדברת על אחד.

משולם נהרי: פה מדובר על צוות שלם.

חיים כהן: הטענה שלא עלינו על המעילה היא טענה כל כך מופרכת.

מירי רגב: היא לא רלוונטית כרגע.

חיים כהן: היא רלוונטית מהטעם הפשוט שב-2007, שנתיים קודם גילוי המעילה, הרשם עשה בדיקת עומק בחברה קדישא ולא מצא שום ממצא.

חיים כהן: איך הגזבר, אני או מישהו שבאים בהתנדבות יכולים לעקוב אחרי אותם מהלכים שעשה אותו נוכל ולעלות על זה?

חיים כהן: יש לנו דוח מ-2007 של הרשם שהתנהל במשך שנה שלמה ולא עלה על זה.

חיים כהן: אנחנו צריכים לעלות על זה ולשלם את המחיר שלא עלינו על זה?

חיים כהן: אנחנו לא באים ואומרים שבאנו והבראנו.

חיים כהן: אנחנו מוכנים לכל תכנית הבראה, כמו שעשינו עם משרד הדתות, כמו שעשינו עם ביטוח הלאומי.

חיים כהן: למה?

חיים כהן: זה קשור בענישה מראש.

דוד אזולאי: פרט לאותם אנשים שלא התפטרו.

חיים כהן: לא צריכים להתפטר.

<אייל גלובוס: זה לא הליקוי היחידי.

דוד אזולאי: זה נושא עקרוני.

דוד אזולאי: אומר כאן הרשם שחלק מההבראה הוא פיטוריהם של אותן פונקציות שהיו בתקופת המעילה.

<אייל גלובוס: זה לא רק המעילה, אדוני.

חיים כהן: אם הדוח נכון, אני מצטרף בזה הרגע לבקשתו של הרשם.

דוד אזולאי: מי יקבע אם הדוח נכון או לא נכון?

חיים כהן: שמאי אובייקטיבי שמבין.

חיים כהן: הרשם שבדק מטעמו אומר שהוא לא מבין.

חיים כהן: מה הפחד הזה מגילוי האמת?

חיים כהן: יבוא שמאי מומחה והגון שיבדוק את זה.

דוד אזולאי: אני לא מבין בנושא קרקעות.

חיים כהן: בישיבה שהיינו אצל הרשם טענו כלפינו שזאת לא רק שאלת הבנתו או אי הבנתו בשאלת המחירים, אלא שגם ההתנהלות הייתה פגומה.

חיים כהן: שאלו אז למה לא קיימנו מכרז.

חיים כהן: בעסקת קומבינציה אתה עושה עם השותף שלך לקרקע את העסקה.

חיים כהן: אני לא יכול לפרסם מכרז, אלא ללכת עם האיש.

חיים כהן: הטענה שמופיעה בדוח היא מדוע לא עשינו מכרז.

חיים כהן: יש פה היגיון בסיסי שכל ילד בכיתה ג' יכול להבין.

חיים כהן: אתה לא יכול לעשות מכרז כשיש לך שותף לקרקע.

חיים כהן: זאת ההתנהלות או חלק מההתנהלות שאנחנו צריכים לשלם - -

משולם נהרי: אתם התייחסתם לדוח?

חיים כהן: בוודאי.

חיים כהן: עשינו דוח ששלחנו לשר, לרשם.

חיים כהן: אני לא יודע אם עיינו בו.

חיים כהן: החליטו לקדש את הדוח ההזוי, הלא מבוסס שאיתו צריך ללכת.

<אייל גלובוס: אני לא רוצה לפרט.

<אייל גלובוס: הדוח הוא עב כרס, עם נספחים.

<אייל גלובוס: נדמה לי שהוא מתפרס על 300 עמודים.

<אייל גלובוס: נעשתה כאן עבודה רצינית.

<אייל גלובוס: יכול להיות שיש ביקורת.

<אייל גלובוס: תמיד יכולה להיות ביקורת.

<אייל גלובוס: יכול להיות שיש טעויות.

<אייל גלובוס: אין פה רק ליקוי אחד.

<אייל גלובוס: זה לא רק סיפור המעילה.

<אייל גלובוס: אני לא ארד לפרטים, אני רק אתן סדרי גודל.

<אייל גלובוס: שולם פתאום לאיזה מתווך 300 אלף ₪ דמי תיווך על איזו שהיא עסקה, נמכר איזה שהוא נכס אחר.

<אייל גלובוס: יש פה כל מיני דברים.

<אייל גלובוס: אני לא נכנס לשמאות.

<אייל גלובוס: השמאות, למרות שזה רואה חשבון, זה היבט מסוים.

<אייל גלובוס: העלינו ספקות לעניין.

<אייל גלובוס: יש תהליכים.

<אייל גלובוס: הפיקוח שלנו איננו על הפיקוח הכלכלי של העמותה, הפיקוח שלנו הוא על האורגנים של העמותה, איך העמותה מתנהלת.

<אייל גלובוס: אנחנו לא באים להיכנס בנעלי העמותה.

<אייל גלובוס: אנחנו לא באים במקום המנכ"ל, במקום הגזבר.

מירי רגב: אנחנו אומרים שתפריד בין העמותה לחברת קדישא כדי לא להעניש את האוכלוסייה.

מירי רגב: לחברה קדישא תהיה הנהלה משלה, אנשים משלה שלא קשורים לעמותה.

מירי רגב: במקביל, תמשיך עם העמותה את ההתנהלות איתה.

מירי רגב: אני באופן אישי, אחרי ששמעתי וקראתי את הדברים - - אני יודעת שנכנסת כחדש.

מירי רגב: אני יודעת שאתה אמור לתת גיבוי לאנשיך.

מירי רגב: כך עושה מפקד שנכנס.

מירי רגב: המנהיגות היא לבוא ולהגיד: אוקיי, הבנתי שיש כאן בעיה.

מירי רגב: אנשים מדברים מדם ליבם.

מירי רגב: הם לא אנשים גנבים.

מירי רגב: הם לא לקחו שום דבר לכיס שלהם.

מירי רגב: הם עושים את הכל בהתנדבות מתוך רצון לקדם אמונה שבאה מהבית, שעברה מאבא לבן, מאבא לבן.

מירי רגב: הם רוצים להיות שותפים בה.

מירי רגב: אני לא רואה הרבה אנשים שאוהבים להיות חלק מהתנדבות, שאוהבים לעסוק בנושאים כלליים.

מירי רגב: אם הם היו אשמים והיו מזוהים כאנשים שלקחו לכיס שלהם או נתנו למישהו אחר, אז אתה צודק, לא הייתי מזמנת את הדיון הזה.

מירי רגב: לא אתן בחיים את ידי למישהו שלא פועל על פי החוק, לא משנה אם הוא אבא שלי, אם הוא אח שלי, אם הוא הבן שלי או אם הוא חבר שלי.

מירי רגב: אף אחד הוא לא מעל החוק.

מירי רגב: לא אנחנו ולא אף אחד אחר.

מירי רגב: צריך לראות איך אנחנו הולכים כאן לקראת איזו שהיא התקרבות וגישור, דווקא מתוך זה שנכנסת לתפקידך כחדש.

מירי רגב: אומרים שכשמטאטא חדש נכנס הוא נכנס עם אנרגיות.

מירי רגב: צריך ליצור את ההפרדה עם הנהלה חדשה, עם ניהול אחר ותקין, עם פיקוח שלכם על חברת קדישא שתקבל את הכסף מהביטוח הלאומי ואת כל מה שהם צריכים.

מירי רגב: הם מוכנים.

מירי רגב: אין קשר בין האנשים של העמותה לאנשים של חברת קדישא.

מירי רגב: רצית את פירוקה?

מירי רגב: הצלחת בחברת קדישא.

<אייל גלובוס: לא רציתי את פירוקה.

מירי רגב: לא משנה.

מירי רגב: הצלחת בחברת קדישא.

מירי רגב: הצלחת שאנשים שניהלו את העמותה לא ינהלו יותר את חברת קדישא.

מירי רגב: היא הנותנת.

מירי רגב: אם הערך המרכזי של העמותה היא חברת קדישא, קל וחמור אם הם מוכנים להיפרד ממנה.

מירי רגב: אין בעיה עם זה.

מירי רגב: אפשר להפריד את חברת קדישא.

מירי רגב: היא הדבר העיקרי.

מירי רגב: לגבי ההתנהלות של העמותה, שזה מלגות לסטודנטים, לאנשים מהפריפריה, לאירועים מסורתיים של העמותה, צריך לשבת ולראות איך מגיעים להבנה.

מירי רגב: אני הייתי עושה מהלך ביניים, זאת אומרת, לראות בפיקוח שלכם, עם כל הדברים שאמרת והצגת לגבי מבקר בשכר, ביקורת חיצונית בשכר - - יש לי עקרונית בעיה עם כך שהשכר הוא על חשבון המבוקר.

מירי רגב: זה לא קורה ככה במשרד הפנים.

משולם נהרי: במשרדי הממשלה כן, אבל כלפי גופים פרטיים זה לא אמור להיות כך.

מירי רגב: אני רוצה לבדוק את זה משפטית.

מירי רגב: אני אדבר גם עם מבקר המדינה.

מירי רגב: אמורה להיות לי פגישה איתו על כל העניין של רשם העמותות בקטע הזה.

משולם נהרי: זה ניגוד עניינים.

מירי רגב: אם הוא משלם למישהו, ברור שאתה לא משיג את מטרתך.

<אייל גלובוס: אנחנו חושב שאנחנו משיגים.

מירי רגב: אני לא אכנס לזה כרגע.

משולם נהרי: את לא יודעת מה הם עושים.

משולם נהרי: את הכסף הם גובים מהעמותה.

משולם נהרי: הם המפעילים.

מירי רגב: אני צריכה לשקול את העניין הזה, אבל לא כרגע.

מירי רגב: אני מקבלת כרגע את העניין הזה.

מירי רגב: לגבי הנושא של ההתפטרות של כולם, אתה ממילא עם חשב מלווה, אתה ממילא עם ביקורת מלווה.

מירי רגב: הם יעמדו מקרוב אחר הפעילות שלהם.

מירי רגב: תשמע, מזהים גנבים מהר.

מירי רגב: אתה לא יכול להזיז את זה.

מירי רגב: אם תוך שנה אתה רואה שגם המבקר וגם הרשם אומרים את אותה הצעה כמו שלך, אז זהו.

<אייל גלובוס: גברתי, אני מתנצל, אבל עם חלק מהדברים יהיה קשה לי להסכים.

<אייל גלובוס: כוונתי להגיע לפתרון יותר מרחיק לכת ממה שגברתי הציעה.

<אייל גלובוס: אני לא מבין את הבעיה, חוץ אולי מהיבטים פרסונאליים שאני לא רוצה להיכנס אליהם כאן.

<אייל גלובוס: אורכה של זמן לא תינתן.

מירי רגב: אני לא אומרת שאורכה של זמן תינתן, אלא במצב של מבקר עם שכר וביקורת חיצונית עם שכר מפוקחת על ידכם - -

<אייל גלובוס: אורכה של זמן בעניין הזה לא יכולה להינתן, כי אנחנו מושכים את הסיפור הזה מ-2011.

<אייל גלובוס: אחרת גברתי וחבריה הנכבדים בכנסת יבואו וישאלו מה עושה רשם העמותות אם מ-2011 הוא לא עושה שום דבר.

מירי רגב: השאלה היא על איזה עמותות הוא מפקח.

מירי רגב: זאת שאלה אחרת שלא נפתח כאן.

<אייל גלובוס: אני מנסה למצוא פתרון הרבה יותר מקיף לזה.

<אייל גלובוס: אני לא מוצא לגמרי את הבעיה, חוץ מבעיות - -

מירי רגב: בסוף אצל כולם יש את אותן בעיות.

<אייל גלובוס: אצלי זה לא פרסונאלי.

<אייל גלובוס: הארכה היא בעיתית מאוד.

<אייל גלובוס: אני הצעתי הצעה.

<אייל גלובוס: אני חושב שהתקדמנו.

<אייל גלובוס: אני עדיין מקווה שהעמותה תסכים.

<אייל גלובוס: אני עוד לא נכנס למשרד לענייני דתות שיגידו לגבי חברת הקבורה.

<אייל גלובוס: פירוק והפרדה של עמותה כזאת לשני גופים נפרדים זה הליך לא פשוט, זה הליך מאוד מורכב.

<אייל גלובוס: אני לא יודע בפורום הזה להגיד איך בכלל עושים אותו.

<אייל גלובוס: לא בגלל שזה בלתי אפשרי, אלא כי זה לא פשוט.

<אייל גלובוס: לעמותה הזאת יש נכסים.

<אייל גלובוס: זו לא איזו שהא פעילות אזוטרית, שולית בפעילות של חברת קדישא.

<אייל גלובוס: חלק חשוב מפעילות העמותה היא פעילות הקבורה.

מירי רגב: אנחנו מתעסקים בדברים לא פשוטים, לכן אם ניתן לך פרק זמן אתה תבוא עם תשובות לזה.

<אייל גלובוס: זו לא שאלה של פרק זמן.

חיים כהן: לא אנחנו ביקשנו את הפירוק.

<אייל גלובוס: העמותה צריכה לבוא ולהגיד מה היא רוצה לעשות, אם היא רוצה להקים עמותה חדשה.

<אייל גלובוס: יצירה של גוף אחד משני גופים, כאשר לגוף אחד יש נכסים, זה לא דבר פשוט.

מירי רגב: אתה מפריד את חברת קדישא מהעמותה.

מירי רגב: חברת קדישא לא עוסקת במתן מלגות לסטודנטים, היא לא עוסקת באירועים מסורתיים של עולי אתיופיה, עירק או מרוקו.

מירי רגב: היא עוסקת בקבורה.

מירי רגב: משרד הדתות צריך לבוא לפה ולתת תשובות לגבי הרבה דברים שקשורים בחברת קדישא.

מירי רגב: מה זה קשור אחד לשני?

מירי רגב: אני אטפל בחברת קדישא במסגרת הוועדה שאחראית על משרד הדתות.

מירי רגב: לא ביקשתי ממך תשובה מעכשיו לעכשיו.

<אייל גלובוס: ההצעה הזאת מעולם לא הועלתה.

מירי רגב: אני מעלה אותה עכשיו.

<אייל גלובוס: תציע העמותה הצעה מסודרת לגבי איך היא בדיוק רואה את זה, מה היא עושה עם זה.

<אייל גלובוס: אני לא יודע אם ניענה לזה בחיוב.

<אייל גלובוס: בוודאי שהדברים, כמו תמיד, ייבדקו לגופם.

<אייל גלובוס: אם הכוונה למצוא פתרון מהיר, לדעתי זה לא בכיוון הזה.

מירי רגב: המטרה שלך היא אחת: לפרק את כל אותם חברים בעמותה.

מירי רגב: זה מה שאתה רוצה.

<אייל גלובוס: המטרה שלי היא שהעמותה תתנהל - -

מירי רגב: כדי שהעמותה תתנהל כמו שצריך אמרת שאתה שם מבקר עם שכר וביקורת חיצונית עם שכר.

<אייל גלובוס: יש הסכמה של העמותה לזה.

מירי רגב: יפה.

מירי רגב: זה נותן לך התנהלות תקינה וכניסה שלך לתוך העמותה, לתוך חברת קדישא על-מנת לראות מה קורה מתחת לשולחן.

מירי רגב: אם הייתי אומרת לך לא מבקר ולא ביקורת חיצונית, היית צודק ב-100%, אבל כשהולכים להליך של גישור מנסים לראות איך אנחנו פותרים את הבעיה לטובת התושבים, לטובת האנשים שמשתמשים וזקוקים לעמותה הזאת.

מירי רגב: אני לא אוהבת את זה שהם צריכים לשלם את זה, אבל זאת סוגיה אחרת.

מירי רגב: אני מקבלת את עמדתך שיהיה מבקר בשכר וביקורת חיצונית בשכר על העמותה בניהול שלכם, בפיקוח שלכם, בהכוונה שלכם.

מירי רגב: זה לא שאתה נותן עוד זמן.

מירי רגב: אתה מתחיל מיד את תיקון הליקויים במבקר ובביקורת חיצונית.

מירי רגב: הדבר היחידי שלא קורה מיד זה הרצון שלך שיתפטרו כל חברי העמותה.

חיים כהן: כתנאי.

מירי רגב: אם הוא עבריין, הוא צריך לשבת בכלא.

מירי רגב: אם הוא לא עבריין, צריך לבדוק את הממצאים.

מירי רגב: איך צריך לעשות את זה?

מירי רגב: בפיקוח שלכם, עם מבקר שלכם ועם ביקורת שלכם.

מירי רגב: אתה אומר שאתה לא רוצה להפריד את חברת קדישא כי זה נכס עיקרי.

<אייל גלובוס: אני לא בטוח שהם מסוגלים להפריד.

מירי רגב: יכול להיות שאתה צודק.

מירי רגב: יכול להיות שבעוד שנה, בעקבות המבקר שאתה מכניס והביקורת החיצונית שאתה מכניס, הם יבואו לבד עם ההצעה הזאת ויגידו לך את זה.

מירי רגב: אני לא יודעת.

מירי רגב: יכול להיות.

<אייל גלובוס: לא עושים מספר תהליכי ביקורת.

מירי רגב: ברור.

מירי רגב: הם באים לתקן את הליקויים, נכון?

מירי רגב: הם באים לפקח על העמותה שתתנהל נכון.

מירי רגב: למה אתה שם מבקר בשכר וביקורת חיצונית בשכר?

מירי רגב: כדי לוודא - -

<אייל גלובוס: גברתי, אני לא שם שם מפרק שמנהל את החברה.

מירי רגב: הבנתי.

מירי רגב: אתה יודע שכשאתה שם חשב מלווה - -

<אייל גלובוס: חשב מלווה הוא לא כל יכול.

מירי רגב: ראש עירייה לא יכול להזיז נייר בלי חשב מלווה.

מירי רגב: אני ועדת פנים, אני יודעת מה זה חשב מלווה בהרבה מאוד ערים.

מירי רגב: ראש מועצה לא יכול להזיז ממקום למקום בלי חשב מלווה.

מירי רגב: אם יש חשב מלווה, שהעמותה לא יכולה לזוז בלעדיו, ויש לך ביקורת חיצונית, שאלה שני הדברים העיקרים שנראים גם הגיוניים ונכונים, מה הבעיה שלך?

מירי רגב: היא תבקר על פעולת ההנהלה.

<אייל גלובוס: האם העמותה כולה זה אותו בן אדם או שניים?

<אייל גלובוס: האם על זה יקום וייפול?

<אייל גלובוס: גברתי, אנחנו מנהלים כאן דיון על עמותה?

<אייל גלובוס: אנחנו מנהלים כאן דיון על אנשים תחת מסווה של עמותה.

מירי רגב: אנחנו מקיימים דיון על העמותה.

מירי רגב: מה לעשות, החדר הזה הוא לא חדר ועדה.

מירי רגב: החדר הזה לא שווה כלום בלי האנשים בו.

מירי רגב: האנשים הם הדבר המרכזי ביקום הזה.

מירי רגב: התפקיד שלך הוא לעזור לאנשים האלה לנהל את עצמם טוב יותר.

מירי רגב: אתה בעצמך אומר שאתה לא רוצה לפרק אותם, שאתה מבין את החשיבות של העניין הזה.

מירי רגב: אתה נתת חבל לעמותה.

<אייל גלובוס: גברתי, העמותה לא הרימה את החבל.

מירי רגב: כי התנאי להרים את החבל היה שהם יתפטרו.

<אייל גלובוס: גברתי, הסמכות בחוק, עם כל הכבוד, היא שלי.

מירי רגב: מאה אחוז.

<אייל גלובוס: היה כבר הליך אחד שנגמר.

<אייל גלובוס: זכותה של העמותה ללכת לאיזה הליך שהיא רוצה.

<אייל גלובוס: שיקול הדעת הוא שלנו.

<אייל גלובוס: אני חושב ששיקול הדעת הוא מעבר לסביר.

<אייל גלובוס: נהגנו כאן בהרבה אורך רוח.

<אייל גלובוס: אני מוכן לשקול את כל מה שנאמר כאן, אבל עם כל הכבוד, אני עומד על כך - -

מירי רגב: שהם יתפטרו מתפקידם.

<אייל גלובוס: אני עומד על כך שיהיה שינוי כמו שנדרש.

<אייל גלובוס: אנחנו הצענו את ההצעה.

<אייל גלובוס: הייתה הסכמה.

מירי רגב: אתה עומד על כך שהם יתפטרו מתפקידם.

<אייל גלובוס: אני עומד על כך שיימצא המנגנון המתאים.

מירי רגב: המנגנון נמצא.

מירי רגב: אתה יודע איך נמצא המנגנון?

מירי רגב: המנגנון נמצא על ידי מבקר ועל ידי ביקורת חיצונית.

מירי רגב: זה המנגנון שאתה הצעת.

<אייל גלובוס: לא.

<אייל גלובוס: המנגנון שאני הצעתי כלל מספר דברים.

<אייל גלובוס: חלקם לא במחלוקת.

מירי רגב: אני מדברת איתך עכשיו על מה שבמחלוקת.

מירי רגב: הדבר העיקרי שבמחלוקת זה שאתה רוצה שכולם יתפטרו.

<אייל גלובוס: לא, אני לא רוצה שכולם יתפטרו.

<אייל גלובוס: המנגנון הזה הוצע על ידי העמותה.

<אייל גלובוס: העלינו דרישה מסוימת לגבי אנשים מסוימים שמצאנו שיש לגביהם - -

מירי רגב: מי עוד חוץ מהגזבר?

<אייל גלובוס: שני אנשים.

מירי רגב: תגיד מי.

מירי רגב: הגזבר והיושב-ראש?

<אייל גלובוס: כן.

<אייל גלובוס: מצאנו קשר בעניין הזה.

<אייל גלובוס: זאת המשמעות של אחריות.

<אייל גלובוס: גברתי יכולה לבוא אלי בטענות, ובצדק, לגבי דברים שקורים ברשם העמותות גם אם אני אישית לא עשיתי אותם.

<אייל גלובוס: אני חושב, עם כל הכבוד, שהדרישה שלנו היא לגמרי לגיטימית.

<אייל גלובוס: היא לטובתה של העמותה, היא לטובת הציבור.

<אייל גלובוס: אני חושב שהתקדמנו כאן.

<אייל גלובוס: חבל שנלך אחורה.

דוד אזולאי: אנחנו נמצאים פה במבוי סתום.

דוד אזולאי: אין ספק שאתה מעלה פה טענות רציניות, ואני לא מקל ראש בכך.

דוד אזולאי: מדובר על עניין ציבורי ממדרגה ראשונה.

דוד אזולאי: לא היושבת-ראש ולא אנחנו ניתן את ידנו לכך.

מירי רגב: חד וחלק.

דוד אזולאי: יושבת פה עמותה שאתה ודאי מכיר ולמדת.

דוד אזולאי: העמותה הזאת עושה, בין היתר, חסד של אמת.

דוד אזולאי: חסד של אמת זה מה שנקרא ארון, מיתה, תכריכים.

דוד אזולאי: הא רוצה לתפקד.

דוד אזולאי: יש תקנות.

דוד אזולאי: הם גם מודים שהם מוכנים לקחת את הליקויים.

דוד אזולאי: חלק מהליקויים הם תיקנו.

דוד אזולאי: יש כרגע שני נושאים בוויכוח.

דוד אזולאי: הדבר הראשון זה שאדוני עומד על כך שמספר בעלי תפקידים יהיו חייבים להתפטר מתפקידם בעמותה.

דוד אזולאי: אני לא יודע אם אדוני צודק, אם זאת סמכותו או לא סמכותו.

<אייל גלובוס: ולא להגיש מועמדות בהמשך.

דוד אזולאי: זה נושא שהוא בוויכוח.

דוד אזולאי: אתה מסכים איתי?

מירי רגב: תפקידו להגיד את הדברים.

<אייל גלובוס: אני אומר את הדברים בכנות.

דוד אזולאי: באה העמותה ואומרת שהיא במצוקה כספית אמיתית.

דוד אזולאי: עמותה עם מחזור שנתי של 2 מיליון ₪ שנמצאת בגרעון של 5 מיליון ש"ח זה לא דבר נורמאלי.

דוד אזולאי: היא מבקשת לפרק את העסק כך שחברה קדישא תוכל לעבוד על ידי כך שהיא תקבל אישור ניהול תקין זמני.

דוד אזולאי: באותה תקופה יהיה מגשר שמקובל עליכם ועל העמותה.

דוד אזולאי: תהיה הקצבה של זמן.

דוד אזולאי: אני מסכים איתך שזה מעל ומעבר שמשנת 2012 מנהלים דיונים.

דוד אזולאי: צריך לראות למה זה נמשך כל כך הרבה זמן.

דוד אזולאי: אי אפשר להטיל את האשמה רק על העמותה.

<אייל גלובוס: אני מסכים.

דוד אזולאי: אנחנו מכירים את המערכת הזאת.

דוד אזולאי: זה לא רק אצלכם.

דוד אזולאי: לצערי הרב, בכל מערך השלטון המרכזי זה קיים.

דוד אזולאי: תקבע זמן ומגשר שמקובל על שני הצדדים.

דוד אזולאי: בינתיים יהיה איזה שהוא ניהול זמני, עם הדגשים שאתם תעמדו עליהם.

מירי רגב: רק של חברת קדישא.

דוד אזולאי: כן.

<אייל גלובוס: אי אפשר להפריד בין שני הגופים.

<אייל גלובוס: זה גוף אחד.

דוד אזולאי: לפחות להתחיל להתקדם.

<אייל גלובוס: אדוני, אני מתנצל, אנחנו לא נמצאים שם.

<אייל גלובוס: באנו לקראת, הצענו את הדברים.

<אייל גלובוס: הארכנו את פרק הזמן מעבר למה שהתכוונו.

<אייל גלובוס: אני מציע שהאנשים הנכבדים כאן יחשבו איזה נזק ייגרם לציבור הרחב אם שני אנשים יעזבו את העמותה.

דוד אזולאי: לא אמרתי את זה.

<אייל גלובוס: אם העמותה נמצאת בכזאת מצוקה - -

דוד אזולאי: לא אמרתי להשאיר את אותם אנשים במערכת.

דוד אזולאי: אמרתי שהנושא הוא בוויכוח בין הרשם לעמותה.

דוד אזולאי: בואו נשב, נטפל בדבר הזה.

דוד אזולאי: אם תגיעו בסופו של יום להבנה שהם צריכים ללכת, הם ילכו.

מירי רגב: הוא לא מוכן לקבל את זה.

חיים כהן: למען הסדר הטוב, יש פה לחברי הרשם אי הבנה בחומרים.

חיים כהן: לא ביקשנו לפרק את החברה קדישא מהארגון.

חיים כהן: זאת תביעה שקיבלנו מהמשרד לענייני דתות.

חיים כהן: אנחנו הגשנו בקשה לרשום עמותה נפרדת לפני 3 שנים.

חיים כהן: איש לא השיב לנו.

חיים כהן: תהליך כזה צריך לקחת לכל היותר חודשיים, שלושה.

חיים כהן: אפשר לקבל רישיון זמני ולראות את העובדות.

חיים כהן: אנחנו תחת איום של פירוק.

חיים כהן: שאיש לא יגיד שלא ביקשו לפרק.

חיים כהן: זה מופיע בדוח.

חיים כהן: נאמר חד משמעית.

חיים כהן: על הרקע הזה ותחת האיום הזה הגענו לאיזה שהן הסכמות, כפי שחברי מציין.

חיים כהן: העניין הזה של לדון קודם שמיצו את הבדיקה לא מקובל, לא יכול להיות מקובל.

מירי רגב: אמרתי לך שתלך לבית המשפט.

חיים כהן: זאת העמדה שלנו.

משולם נהרי: מדובר פה בחברה קדישא שהיא אחת הגדולות בירושלים.

משולם נהרי: היא חולשת על חלקות גדולות בבתי הקברות פה.

משולם נהרי: אני חושב שלטובת הציבור חובה לעשות הפרדה, פשוט להפריד את החברה קדישא.

משולם נהרי: לפני כ-3 שנים פנתה אלי משפחה שהבן שלהם בן 20 התמוטט ומת לפנות ערב.

משולם נהרי: הסבתא רצתה לקבור אותו בקבר שהיה אמור להיות שלה.

משולם נהרי: המשפחה הייתה הרוסה לגמרי.

משולם נהרי: בחור בן 20, תוסס, לא חולה, הלך.

משולם נהרי: ביקשו ממני לפנות לחברה קדישא.

משולם נהרי: כשפניתי לחברה קדישא הם אמרו לי: תשמע, אין לנו רישיון, אי אפשר לקבור.

משולם נהרי: בסופו של דבר היינו צריכים להתגלגל ולא קברו אותו באותו יום.

משולם נהרי: המשפחה התעקשה.

משולם נהרי: פניתי למשרד הדתות.

משולם נהרי: משרד הדתות נתן אישור בודד כדי לקבור את הבחור הזה.

משולם נהרי: מדובר פה בציבור גדול.

משולם נהרי: הדרישות הן יום יומיות, אפילו כמה פעמים ביום.

משולם נהרי: לטובת הציבור צריך לעשות הפרדה, אפשר לעשות הפרדה.

משולם נהרי: אם צריך הפרדה טוטאלית ולהקים את זה מחדש, שיקימו מחדש.

משולם נהרי: צריך לעשות הפרדה.

משולם נהרי: טובת הציבור פה לנגד עינינו.

מירי רגב: אני מבינה שהרשם עומד על עמדתו.

מירי רגב: יש כמה אופציות.

דוד אזולאי: השאלה אם ההצעה שלי לגבי מגשר מקובלת עליו.

מירי רגב: הוא אמר שלא.

<אייל גלובוס: מדוע אף אחד מחברי הכנסת, שחשוב להם מאוד הציבור הרחב, לא מציע לעשות איזה שהוא "קורבן" אישי?

מירי רגב: כי הם לא מאמינים בזה.

מירי רגב: הם לא מאמינים שהם צריכים לעשות את זה .

משולם נהרי: אם אתה מפריד, אין לך בעיה.

<אייל גלובוס: חשבתי שבשיחה שהייתה חיובית, לטעמי, עם מר כהן אנחנו התקדמנו, אבל לצערי חזרנו אחורה.

<אייל גלובוס: .

<אייל גלובוס: אנחנו עדיין מחכים לתשובה מהעמותה.

מירי רגב: אנחנו רגילים בכנסת שמגיעים פקידים בצורה כזאת או אחרת.

מירי רגב: גם רשם העמותות הוא בסופו של דבר פקיד.

מירי רגב: יש מעליו שרה.

מירי רגב: מגיעים לכאן נציגי ממשלה.

מירי רגב: מגיעים בסופו של דבר לתובנות כדי לא לערב גורמים נוספים.

מירי רגב: בעניין הזה אנחנו לא מגיעים לפשרות.

מירי רגב: נגרם עוול גדול לציבור רחב שלא מצליח לקבור את יקיריו על פי המסורת שלו בגלל בירוקרטיה ומשחקי אגו.

מירי רגב: חשבתי שכשנכנס רשם חדש הוא יביא מנהיגות אחרת ולא נגררת בעניין כזה או אחר.

מירי רגב: חשבתי שהוא יבחן מחדש, לאור בקשת הכנסת, את הסוגיה הזאת.

מירי רגב: הכנסת לא פונה כל שני וחמישי לרשם העמותות.

מירי רגב: פנינו בנושא אחד שלא מיצינו ועוד נקיים עליו דיון, שזה עניין העמותות מהשמאל.

מירי רגב: פנינו גם בנושא הזה.

מירי רגב: חשבנו שנכון שהרשם יבחן מחדש את העניין.

מירי רגב: אני קוראת לשר הדתות ולשרת המשפטים לבדוק ולהביא תשובה לוועדה מדוע לא ניתן להפריד את חברה קדישא מהעמותה כך שתהיה עם הנהלה חדשה, עם הנהלה שאין לה קשר להנהלה הקודמת, עם ביקורת של רשם העמותות.

מירי רגב: איזה אגו עומד כאן לא לעשות את זה כדי לאפשר לאנשים לקבור את יקיריהם כפי שרצוי שיהיה?

מירי רגב: אנחנו נשלח מכתב למבקר המדינה לגבי התנהלות רשם העמותות בפרשה הזאת.

מירי רגב: אני רוצה לדעת כיצד רשם העמותות פעל בעניין הזה, האם שמעו את הגורמים הרלוונטיים, האם נתנו מספיק זמן לגורמים הרלוונטיים.

משולם נהרי: אני חושב שצריך למתן את הדברים.

מירי רגב: אני לא ממתנת את הדברים.

מירי רגב: מותר שמבקר המדינה יבדוק את רשם העמותות בהתנהלות שלו בעניין הזה.

מירי רגב: יש כאן אמירה של אנשים שלא שומעים אותם.

מירי רגב: אומרים פה ציטוטים.

מירי רגב: אי אפשר לא לדייק.

מירי רגב: בסוף מדובר פה על אנשים, על בני אדם.

מירי רגב: צריך לעשות את זה הוגן.

מירי רגב: אם אנחנו, הכנסת, לא יכולים להתעסק בעניין הזה, אני רוצה שמבקר המדינה יתעסק בעניין הזה.

מירי רגב: אני מציעה לך, מר חיים כהן, לפנות לבית המשפט העליון.

מירי רגב: אין דרך אחרת.

מירי רגב: אנחנו נפנה למבקר המדינה, ננסה לבדוק מדוע אי אפשר לנתק את חברת קדישא.

מירי רגב: אני אעשה דיונים עד שאני אשמע תשובה מסודרת של רשם העמותות.

מירי רגב: נראה לי שהוא אדם שיודע לתת תשובות מאוד ברורות.

מירי רגב: שיבוא וייתן פה תשובה ברורה מדוע אי אפשר לעשות את ההפרדה הזאת.

מירי רגב: הדבר השלישי הוא ללכת לבית המשפט העליון.

מירי רגב: בינתיים זכינו בבית המשפט העליון שחשב שגם השר וגם המפכ"ל וגם השב"ס לא טיפלו נכון בשני אסירים.

מירי רגב: הכנסת התערבה ואמרה שצריך לטפל בהם.

מירי רגב: יכול להיות שבית המשפט יקבע פה אחרת, יכול להיות שלא.

מירי רגב: אני לא מכירה את כל הדוח.

מירי רגב: ניסיתי להגיע לפשרה.

מירי רגב: חשבתי שנכון יהיה להגיע לפשרה.

<אייל גלובוס: גם אני.

מירי רגב: אתה לא רצית להגיע לפשרה.

מירי רגב: אתה רצית שהפשרה תהיה התפטרות.

מירי רגב: אמרתי שאני מקבלת את שני הדברים האחרים – מבקר רשמי והתנהלות של הקבוצה.

מירי רגב: אמר לך דוד אזולאי, שהיה יושב-ראש ועדת הפנים והגנת הסביבה, שבגישור פותרים הרבה יותר טוב עניינים.

מירי רגב: חשבנו שאפשר לעשות את זה כאן, מתוך כוונה להגיע לתובנות אמיתיות לטובת הציבור.

מירי רגב: אתה מתעקש על ההתפטרות.

מירי רגב: יכול להיות שההתפטרות הזאת צריכה להיות.

מירי רגב: יכול להיות שהאנשים שלך במהלך החצי השנה הזאת יבואו ויגידו שכך וכך קרו הדברים.

מירי רגב: לפעמים ביקורת שבאה מהצד לא רואה את ההיבט השני, מה גם שהמבקר בעצמו אמר שהוא לא מבין בדברים האלה.

מירי רגב: אם המבקר אומר שהוא לא מבין בזה, זה אומר שצריך לחשוב על זה עוד פעם.

מירי רגב: אולי יש אמת.

מירי רגב: לא צריך לשחק בהורדת ידיים, אלא לראות איך הולכים לטובת הציבור.

מירי רגב: חשבתי שאפשר לסכם את הדיון הזה כך שיהיה נכון להם, נכון לכם ונכון לציבור.

מירי רגב: אני קיימתי דיונים עם כל כך הרבה עמותות, עם כל כך הרבה דברים.

מירי רגב: בפינוי גבעת עמל הצלחנו עם ארז קמיניץ, המשנה ליועץ המשפטי לממשלה בנושאים אזרחיים, לשנות דברים.

מירי רגב: למה?

מירי רגב: כי בסוף מדובר בבני אדם.

מירי רגב: המערכת המשפטית היא אמצעי, היא לא המטרה.

מירי רגב: חשבתי שנצליח בדיון כזה להגיע לתובנות, מה גם שחיים בא ואמר לי שהוא נפגש עם הרשם והתחושה שלו שהרשם בא ממקום שהוא רוצה לפתוח את הדברים ולראות איך אפשר לעשות את זה נכון.

מירי רגב: חשבתי שאפשר לעשות את זה ככה.

מירי רגב: אני לא רוצה לערב את כל העולם.

מירי רגב: אני חושבת שאנחנו יכולים להגיע למסקנות.

מירי רגב: אמר את זה חבר הכנסת משולם נהרי וחבר הכנסת אזולאי.

מירי רגב: אדוני הרשם.

מירי רגב: אנחנו לא ניכנס לעבודתך.

מירי רגב: אני מאחלת לך הצלחה בתפקידך.

מירי רגב: אני בטוחה שמשרד הרשם עושה מה שהוא יכול לעשות בנושא העמותות.

מירי רגב: יש לי תלונות כאלו ואחרות, אבל לא נפתח את זה כרגע.

מירי רגב: חשבתי שאפשר להגיע לתובנות.

מירי רגב: אולי אי אפשר להפריד בפונקציות שקבעת.

מירי רגב: הן, בעיני, פונקציות קשות לניהול.

מירי רגב: אני רואה את זה אצל ראשי ערים עם החשבים המלווים.

מירי רגב: זה קשה ביותר.

מירי רגב: אני מבינה אותך, לכן לא באתי אליך בטענות בעניין הזה, באתי רק לגבי התשלום.

מירי רגב: אמרתי לך, בוא ניקח את השנה, החצי שנה הזאת בפיקוח שלך, לראות מה אפשר לעשות עם אנשי המקצוע .

מירי רגב: אתה לא מוכן ללכת לפשרה.

מירי רגב: אתה אומר שזאת ההחלטה שלך על פי החוק.

מירי רגב: אם זאת לא הייתה ההחלטה שלך על פי החוק לא הייתי מזמנת אותך לכאן.

<אייל גלובוס: גברתי, הלכנו לפשרות רבות.

<אייל גלובוס: יש לנו כרגע הצעה תלויה ועומדת לעמותה.

<אייל גלובוס: אנחנו נחכה לתשובה של העמותה.

מירי רגב: ההצעה שלך לעמותה אומרת שהם יתפטרו.

<אייל גלובוס: ההצעה מפורטת.

<אייל גלובוס: היא כתובה לעמותה.

<אייל גלובוס: העמותה תגיב.

<אייל גלובוס: <

מירי רגב: אני מסכמת את הדברים הבאים: אחד, פרידה מחברת קדישא.

מירי רגב: שתיים, מבקר המדינה.

מירי רגב: שלוש, בית המשפט העליון.

מירי רגב: אני מאחלת לכולם הצלחה.

מירי רגב: שיהיו בשורות טובות.